Diari Oficial de la Generalitat Valenciana


Sumari del DOGV 5528, del 06-06-2007 (2007/7376)

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte marca CV per a rajoles de terratzo amb la referència 0701P04/07.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7376


Data del document
:   10-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * indústria de la construcció
    * ceràmica

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte marca CV per a rajoles de terratzo amb la referència 0701P04/07. [2007/7376]  
El distintiu de qualitat marca CV per a rajoles de terratzo va ser renovat per Resolució de 10 de maig de 2006, del director general d'Arquitectura, amb la referència 07001P04/06.  
Ramón Congost Vallés, en nom i representació d'AIDICO, entitat de certificació, ha sol·licitat novament la renovació del reconeixement de la marca CV per a rajoles de terratzo, de conformitat amb l'Orde 26 d'octubre de 1998, del conseller d'Obres Públiques, Urbanisme i Transports.  
L'expedient per a la renovació del reconeixement de la marca CV per a rajoles de terratzo s'ha tramitat de conformitat amb l'anterior orde i el Decret 164/1998, de 6 d'octubre, del Govern Valencià, i hi consta que s'han complit tots els requisits reglamentats.  
En virtut d'això, i a proposta de la Divisió de Qualitat en l'Edificació, esta Direcció General resol:  
Primer  
Renovar el reconeixement del distintiu de qualitat que atorga AIDICO, entitat de certificació, amb seu en el Parc Tecnològic, avinguda de Benjamin Franklin, 17 de Paterna (València), denominat marca CV per a rajoles de terratzo, amb la referència 0701P04/07.   
Les característiques certificades per la marca CV per a rajoles de terratzo, especificades en la norma UNE EN 13749-1:2005, per a ús interior són: aspectes visuals, forma i dimensions, resistència a la flexió, càrrega de ruptura, resistència al desgast per abrasió, resistència al lliscament (grau de lliscament), absorció d'aigua i resistència a l'impacte. Les especificades en la norma UNE EN 13197-2:2005, per a ús exterior són: aspectes visuals, forma i dimensions, resistència a flexió, càrrega de ruptura, resistència al desgast per abrasió, resistència a l'impacte, resistència al lliscament (grau de lliscament) i resistència climàtica.  
Segon  
L'abast del reconeixement de la marca CV per a rajoles de terratzo és el que indica el Decret 107/1991, de 10 de juny, del Consell de Generalitat Valenciana i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció d'este producte per mitjà d'assaig en el cas que dispose de la marca CV per a rajoles de terratzo.  
Tercer  
La validesa del reconeixement renovat del distintiu marca CV per a rajoles de terratzo serà pel període d'un any natural, comptador a partir de la data de la present resolució, i queda supeditat al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu marca CV per a rajoles de terratzo haurà de ser comunicada a esta Direcció General en el moment en què es produïsca.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures, en el termini d'un mes, comptador des de la notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
La present resolució es publicarà en el Diari Oficial de la Comunitat Valenciana per a coneixement general.  
València, 10 de maig de 2007.- La directora general d'Arquitectura: Mar Martínez Aparicio.